b'\n_START_ARTICLE_\nDrina\n_START_PARAGRAPH_\nDrina je 346 km dolga reka v vzhodni Bosni in Hercegovini. Drina je desni, drugi najve\xc4\x8dji pritok Save. Nastane po zdru\xc5\xbeitvi Pive in Tare pri \xc5\xa0\xc4\x87epan Polju. V spodnjem delu toka je mejna reka med BiH in Srbijo. V Savo se izliva pri Srijemski Ra\xc4\x8di._NEWLINE_Desni pritoki Drine so Lim, \xc4\x86otina, Rzav in Jadar, levi pa Sutjeska, Pra\xc4\x8da, Drinja\xc4\x8da ter Janja._NEWLINE_Drina je zelo hitra, ima velik padec (358 m) ter velikansko vodno energijo (s pritoki je ocenjena instalirana mo\xc4\x8d okoli 2000 MW). Na njej so zgradili ve\xc4\x8d hidroelektraren (HE Zvornik, HE Bajina Ba\xc5\xa1ta).'